stanford-oval/wikipedia huggingface dataset:
Washington Township (Gloucesterin piirikunta)
Aiheesta muualla

Kuvia tai muita tiedostoja aiheesta Washington Township (Gloucesterin piirikunta) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
William Bennett (säveltäjä)

Säveltäjä William Bennett.
William Sterndale Bennett (13. huhtikuuta 1816 Sheffield Britannia – 1. helmikuuta 1875 Lontoo) oli brittiläinen säveltäjä ja pianisti.
Bennettin isä oli urkuri. Felix Mendelssohn kuuli Bennettiä ja kutsui hänet Leipzigiin. Robert Schumann kirjoitti hänestä innostuneena ja omisti hänelle teoksensa "Etudes Symphoniques" pianolle. Muut työt kuitenkin kuluttivat hänen voimiaan, eikä nuoruuden lupaus toteutunut.
Sheffield oli kansallisromanttisen tyylin alkuunpanijoita. Hän oli professori Cambridgen yliopistossa vuodesta 1856 ja Kuninkaallisen musiikkiakatemian johtaja vuodesta 1886. Hän sävelsi orkesterimusiikkia muun muassa pianokonsertot 1–4 ja lisäksi kaksi muuta pianokonserttoa, pianosonaatteja ja lauluja. Parhaimpina pidetään hänen uransa alkukauden teoksia.
Yangonin kansainvälinen lentoasema

Yangonin kansainvälinen lentoasema (burmaksi ရန်ကုန်အပြည်ပြည်ဆိုင်ရာလေဆိပ်) (IATA: RGN, ICAO: VYYY) on kansainvälinen lentoasema Yangonissa Myanmarissa. Se toimii muun muassa Myanmarin kansallisen lentoyhtiön Myanmar National Airlinesin sekä Myanmar Airways Internationalin ja Golden Myanmar Airlinesin solmukohtana. Lentoasema on Myanmarin vilkkain. Vuonna 2018 sen kautta kulki 6 104 854 matkustajaa. Lentoasemalle lentää yhteensä 40 lentoyhtiötä.
Lentoasema valmistui vuonna 1947. Se koostuu kahdesta terminaalista. Kansainvälisiin lentoihin tarkoitettu terminaali 1 laajennettiin vuonna 2016. Terminaali 2 suljettiin heinäkuussa 2016 laajan remontin vuoksi. Terminaali 3 valmistui myös vuonna 2016 ja korvasi vanhan kotimaisten lentojen terminaalin, joka purettiin vuonna 2014.
Aiheesta muualla

Yangonin kansainvälisen lentoaseman virallinen verkkosivusto
Kuvia tai muita tiedostoja aiheesta Yangonin kansainvälinen lentoasema Wikimedia Commonsissa
Yhdysvaltain liittovaltion hallinto

Yhdysvaltain sinetti.
Yhdysvaltain liittovaltion hallinto (engl. Federal Government of the United States) on Yhdysvaltain kansallinen hallinto. Se koostuu viidestäkymmenestä osavaltiosta, yhdestä liittopiiristä, viidestä itsehallintoalueesta ja useista pienistä erillissaarista. Hallinto jakaantuu vallan kolmijako-opin mukaisesti toimeenpano-, lainsäädäntö- ja tuomiovallasta. Kyseiset vallat valtuutetaan perustuslain mukaisesti kongressille, presidentille ja liittovaltion tuomioistuimille.  Näiden haarojen valtuudet ja velvollisuudet määritellään edelleen kongressin säädöksillä, mukaan lukien korkeimman oikeuden alaisten toimeenpanoyksiköiden ja tuomioistuinten perustaminen.
Aiheesta muualla

Kuvia tai muita tiedostoja aiheesta Yhdysvaltain liittovaltion hallinto Wikimedia Commonsissa
Liittovaltion hallinnon viralliset nettisivut
Yhtiönpuisto

puistoa vuonna 2020
Yhtiönpuisto eli Wahrenin puisto (aiemmin Tehtaanpuisto) on Forssassa Keskustan kaupunginosassa sijaitseva puisto. Puiston nimien taustalla ovat Forssa-yhtiö, puiston lähellä toiminut tehdas ja Forssan teollisuusyhdyskunnan perustaja Axel Wilhelm Wahren. Puistoa alettiin rakentaa jo 1800-luvun puolivälissä kehräämön perustamisen jälkeen.
Yhtiönpuisto on kulttuurihistoriallinen englantilaistyyppiseksi rakennettu puisto, jossa on vanhoja puistolehmuksia, metsätammia ja vuorijalavia sekä oleskelualue suihkulähteineen. Puiston laidoilla sijaitsee aikoinaan yhtiön päälliköille rakennettuja asuinrakennuksia. Entinen tehtaanjohtajan asunto toimi pitkään ravintolana. Nykyään rakennus on yksityiskäytössä. Tehtaankoulu siirrettiin puiston laitaan 1970-luvulla kerrostalon parkkialueen tieltä. Rakennus siirrettiin kokonaisena alle rakennetun rautatienpätkän avulla.
Aiheesta muualla

Forssan kansallinen kaupunkipuisto: Kaupungin vihreät keitaat - puistojen historiaa
Kehräämöalue (Arkistoitu – Internet Archive)
Walter Wanger

Walter Wanger vuonna 1936.
Walter Wanger (syntyjään Walter Feuchtwanger; 11. heinäkuuta 1894 San Francisco, Kalifornia, Yhdysvallat – 18. marraskuuta 1968 New York City, New York, Yhdysvallat) oli yhdysvaltalainen elokuvatuottaja.
Wanger aloitti uransa teatterituottajana 20-vuotiaana. Paramount Pictures palkkasi Wangerin johtotehtäviin vuonna 1923. Wanger toi Paramountilla valkokankaalle sellaiset tähdet, kuten Claudette Colbertin, Kay Francisin, Miriam Hopkinsin ja Marxin veljekset. Wangerin ensimmäinen elokuvatuotanto oli Marxin veljesten elokuva Kookospähkinöitä.
Paramountilla Wanger oli vuoteen 1931, jolloin yrityksen johtoon noussut Emanuel Cohen erotti hänet. Wangerista tuli tämän jälkeen Columbia Picturesin varatoimitusjohtaja. Hän tuotti Columbialla muutamia elokuvia, kunnes erosi ja siirtyi Metro-Goldwyn-Mayerille tuottajaksi. MGM:llä Wanger tuotti muun muassa Greta Garbon elokuvat Kuningatar Kristiina ja Enkeli Valkoisessa talossa. Wanger palasi pian MGM:ltä Paramountille itsenäiseksi tuottajaksi.
Wanger teki heinäkuussa 1936 kymmenen vuoden sopimuksen elokuvien tuottamisesta United Artistsille, jossa hänen ensimmäinen elokuvansa oli Fritz Langin ohjaama Karkuri. Wangerilla oli vuosien 1936–1938 välissä palkkalistoillaan enemmän tähtinäyttelijöitä kuin kellään muulla itsenäisellä tuottajalla. Hän tuotti 1930-luvulla muun muassa John Fordin elokuvan Hyökkäys erämaassa. Vuonna 1940 Wanger valittiin Yhdysvaltain elokuva-akatemian johtoon.
Pian vuonna 1940 ilmestyneen Alfred Hitchcockin ohjaaman Ulkomaankirjeenvaihtajan jälkeen Wanger teki sopimuksen Universal Picturesin kanssa. Wanger sai Oscar-gaalassa 1946 kunnia-Oscarin elokuva-akatemian johtajana. Hänelle myönnettiin kunnia-Oscar myös 1949 elokuvasta Orleansin neitsyt. Wanger oli vihainen elokuvan huonosta markinnoinnista ja syytti RKO Picturesin johdassa ollutta Howard Hughesia Orleansin neitsyen huonosta menestyksestä. Wanger ei suostunut vastaanottamaan kunnia-Oscaria, sillä hän oli vihainen myös elokuva-akatemialle, joka ei ollut valinnut elokuvaa paras elokuva -ehdokkaaksi.
Wangerin ura oli jo valmiiksi laskusuunnassa, kun hänet tuomittiin neljäksi kuukaudeksi vankilaan 1952. Wanger oli ampunut vaimonsa Joan Bennettin rakastajaa nivusiin. Wanger jatkoi uraansa kuitenkin seuraavaksi Allied Artistsilla. Hänen viimeiseksi elokuvakseen jäi 1963 valmistunut Kleopatra. Elokuvan taustalla vaikutti 20th Century Fox. Kleopatra oli pahasti epäonnistunut projekti, sillä sen tuottamiseen meni viisi vuotta ja ohjaajaa sekä näyttelijöitä vaihdettiin usein. Elokuva oli taloudellinen floppi. Darryl F. Zanuck erotti Wangerin hieman ennen kuvausten loppumista.
Valikoitu filmografia

Kookospähkinöitä (The Cocoanuts, 1929)
Kuningatar Kristiina (Queen Christina, 1933)
Kevään sävel (Going Hollywood, 1933)
Myrsky yli Aasian (The Bitter Tea of General Yen, 1933)
Karkuri (You Only Live Once, 1937)
Casbahin vanki (Algiers, 1938)
Hyökkäys erämaassa (Stagecoach, 1939)
Vaarallisilla vesillä (The Long Voyage Home, 1940)
Ulkomaankirjeenvaihtaja (Foreign Correspondent, 1940)
Punainen katu (Scarlet Street, 1945)
Salaisuus oven takana (Secret Beyond the Door, 1948)
Orleansin neitsyt (Joan of Arc, 1948)
Paljastettuja sieluja (The Reckless Moment, 1949)
Tulsa – seikkailujen kaupunki (Tulsa, 1949)
Ruumiinryöstäjät (Invasion Of the Body Snatchers, 1956)
Antakaa minun elää!, (I Want to Live!, 1958)
Kleopatra (Cleopatra, 1963).
Aiheesta muualla

Walter Wanger Internet Movie Databasessa. (englanniksi)
Walter Wanger Elonetissä.
Yhdysvaltain latinot

| Yhdysvaltain latinot> Latino Americans (englanniksi) Estadounidenses latinoamericanos (espanjaksi) Estadunidenses latino-americanos (portugaliksi) |
| --- | --- |

Väkiluku:  60,5 miljoonaa (2019)
Kielet:  englanti, espanja, portugali
Uskonnot:  roomalaiskatolilaisuus
Sukulaiskansat:  latinot, espanjalaiset, portugalilaiset, mestitsit, Louisianan kreolit
Yhdysvaltain latinot (engl. Latino Americans, esp. Estadounidenses latinoamericanos, port. Estadunidenses latino-americanos) ovat yhdysvaltalaisia, joilla on espanjalais- tai latinojuuria. Yhdysvaltain väestönlaskentaviraston mukaan Yhdysvalloissa asui 60,5 miljoonaa latinoa vuonna 2019. Latinot olivat vuonna 2012 toiseksi nopeimmin kasvava etninen ryhmä Yhdysvalloissa amerikanaasialaisten jälkeen.
Aiheesta muualla

Kuvia tai muita tiedostoja aiheesta Yhdysvaltain latinot Wikimedia Commonsissa
ArcheAge

| ArcheAge |
| --- | --- |
Kehittäjä:  XL Games
Julkaisija:   Tencent Games  Trion Worlds  Trion Worlds  Trion Worlds  Tron Worlds  Mail Ru
Jakelija:  Steam
Pelisarja:  ArcheAge
Pelimoottori:  CryEngine 3
Julkaistu:   15. tammikuuta 2013  23. heinäkuuta 2013  16. helmikuuta 2014  16. syyskuuta 2014  16. syyskuuta 2014
Lajityyppi:  MMORPG
Pelimuoto:  moninpeli
Ikäluokitus:  ESRB: Alkaen 17 vuotta  USK 12 
Alusta:  Microsoft Windows
Jakelumuoto:  Glyph (digitaalinen lataus)
Lisää peliartikkeleitaVideopelien teemasivulla
Infobox OK  : 
ArcheAge (lyhennettynä AA) on korealaisen Jake Songin ja hänen XL Games peliyhtiön kehittämä massiivinen monen pelaajan verkkoroolipeli (MMORPG). Se julkaistiin ensimmäisenä Etelä-Koreassa vuonna 2013. Pelistä julkaistiin versiot Euroopan ja Yhdysvaltojen markkinoille vuonna 2014.
Pelin kehitys

Pelin kehittäminen alkoi vuonna 2011 ja sitä seurasi kahden vuoden suljettu betatestausvaihe ennen pelin julkaisua Pohjois-Koreassa tammikuussa 2013. Vuonna 2012 ArcheAge kävi läpi viisi suljettua ja yhden avoimen betatestausvaiheen, jonka jälkeen XL Games ilmoitti haluavansa julkaista pelin Yhdysvalloissa vuoden 2013 loppupuolella tai viimeistään 2014 alkupuolella. Vuoden 2014 alussa yhtiön tuore Online community manager kertoi pelin tulevan virallisesti Yhdysvaltojen ja Euroopan markkinoille heti vuoden alkupuolella.
Pelin kehitys > Päivitykset

Huhtikuussa 2015 Trion julkaisi peliin 1.7 päivitysversion nimellä The Dread Prophecies. Se sisälsi uusia alueita, laivojen muokkausmahdollisuuksia ja realistisempaa meritaistelusisältöä.
Pelin kehitys > Turvallisuus

ArcheAge käytti alussa HackShield-työkalua, jonka tarkoituksena on estää pelaajien huijaamista videopeleissä. Myöhemmin työkaluksi vaihtui Easy Anti-Cheat.
Pelaaminen

Pelaaja voi kerätä kokemusta ja pelin sisäisiä valuuttoja monella eri tavalla. Tutuin on varmasti tehtävien tekeminen, johon kuuluu maa- ja meritaistelua, sekä luolastojen tutkimista. Muita tapoja on kaupankäynti kuskaten rahtia kaupungista toiseen (engl. Trade Packs) tai halutessa voi elää piraattina ryöstellen muilta pelaajilta.
Pelaaminen > Rodut

ArcheAgessa on neljä pelattavaa rotua; lännessä asuvat Nuianit ja Haltijat (engl. Elves) sekä idässä asuvat Firranit ja Haranit. Jokaisella rodulla on omat erikoiskyvyt ja passiiviset taidot.
Normaalisti itämantere ja länsimantere ovat vastakkain sodissa, mutta pohjoisessa asustaa lisäksi Piraatit jotka ovat kummankin mantereen vihollisia.
Pelaaminen > Pelin eteneminen

Hahmot saavat kehittyessään uusia taitoja, jotka riippuvat suuresti valitusta luokasta. Pelaaja voi valita kolme taitopuutta samanaikaisesti, mikä määrittää pelaajan luokan. Taitopuita on 10, joten mahdollisia pelaajaluokkia on 120.
Archery on hahmoluokka joka tekee fyysistä vahinkoa jousipyssyllä sekä pystyy hidastamaan vihollisia.
Auramancy on ryhmien tukiranka tarjoten erilaisia buffeja sekä tarvittaessa parantamaan muita.
Battlerage käyttää kahta asetta ja tekee fyysistä vahinkoa lähietäisyydeltä.
Defense on klassinen "tankki" piiloutuen kilpensä taakse.
Occultism tarjoaa vihollisille vahingollisia buffeja ja efectejä.
Shadowplay hiipii vihollisten lähelle, tekee työnsä ja katoaa varjoihin.
Songcraft on hybridiluokka jolla mukautuu tilanteen mukaan.
Sorcery hallitsee maagisen elementaalivahingon tekemisen.
Vitalism pystyy parantamaan sekä suojaamaan itsensä ja muita vahingoilta.
Witchcraft on erikoistunut massojen hallintaan ja pystyy näin kontrolloimaan taistelun kulkua.
Pelaaminen > Labor ja ammatit

Labor (engl. Labor Points) on pelin tärkein resurssi, koska sitä tarvitaan kaikkialla. Esimerkiksi maanviljelys, esineiden rakentaminen ja kaupankäynti on siitä riippuvainen.
Labori kerääntyy automaattisesti ajankanssa. Ilmaispelaajille niitä kertyy 5 jokaista pelissä vietettyä viittä minuuttia kohden. Maksaville Premium-pelaajille niitä kertyy 10 vastaavassa ajassa. Premium-pelaajat kerryttävät Laboria myös pelin ulkopuolella.
ArcheAgessa on 21 eri ammattia, jotka kattavat taitoja kalastamisesta kaupankäyntiin ja kasvien keräämisestä talojen rakentamiseen. Eri asiat nostavat omia ammattejaan mutta lopussa vain kolme ammattia voi olla täysissä pisteissä.
Pelaaminen > Ryhmittymät

Pelaaja voi olla osa perhettä (engl. Family) ja klaania (engl. Guild) samaan aikaan. Perhe on pieni yhteisö ja klaani on suuren joukon ryhmittymä. Omia maita ja farmeja voi esimerkiksi jakaa joko perheen tai klaanin kesken.
Pelaaminen > Tarina

ArcheAge pelin tarina perustuu korealaiseen Jeon Min-heen kirjoittamaan The ArcheAge Chronicles kirjaan.
Pelaaminen > Pelaaja vastaan pelaaja (PvP)

PvP:tä voi harrastaa myös sotien ulkopuolella, mutta suurimmat mantereidenväliset sodat käydään usein eri tapahtumien aikana meritaisteluina. Myös jotkut maa-alueet ovat sotatilassa, jolloin pelaajat voivat taistella toisiaan vastaan.
Areenat ovat yksi paikka harrastaa pelaajien välistä taistelua.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 84.33%
Metacritic: 80/100
Arvostelupisteet
Julkaisu: Pisteet
Lokakuussa 2014 MPOGD valitsi ArcheAgen kuukauden parhaaksi peliksi.
Aiheesta muualla

Pelin virallinen kotisivu (Arkistoitu – Internet Archive) (englanniksi)
Pelin kehittäjien kotisivu (englanniksi)
Pelin julkaisijan kotisivu (englanniksi)
XOXO (albumi)

| XOXO EXO |
| --- | --- | --- |

Studioalbumin tiedot
 Julkaistu: 3. kesäkuuta 2013
 Tyylilaji: K-pop
 Levy-yhtiö: SM Entertainment
EXO:n muut julkaisut
| Mama 2012 | XOXO 2013 | Miracles in December 2013 |
XOXO on eteläkorealaisen poikabändi EXOn ensimmäinen albumi, joka julkaistiin 3. kesäkuuta 2013.
Kappaleet > Kiss

늑대와 미녀 (Wolf)
Baby Don't Cry (인어의 눈물)
Black Pearl
나비소녀 (Don't Go)
Let Out The Beast
3.6.5
Heart Attack
피터팬 (Peter Pan)
Baby
My Lady
늑대와 미녀 (Wolf) (Exo-K versio)
狼与美女 (Wolf) (mandariiniversio)
Kappaleet > Growl

으르렁 (Growl)
늑대와 미녀 (Wolf)
"XOXO (Kisses & Hugs)
"Lucky (운이 좋은)
"Baby Don't Cry (인어의 눈물)
"Black Pearl (검은 진주)
"나비소녀 (Don't Go)
"Let Out the Beast (짐승을 보자)
"3.6.5 (세 여섯 다섯)
"Heart Attack (심장 마비)
"피터팬 (Peter Pan)
"Baby (아가)
"My Lady (내 여자)
"으르렁 (Growl) (EXO-K versio)
Yhdystie 3573

Korkeakosken voimalaitos yhdystien 3573 varrella.
Yhdystie 3573 kulkee Kotkan Kyminlinnasta saman kaupungin alueella sijaitsevalle Korkeakoskelle. Tien pituus on noin 4 kilometriä.
Tien osoitenimenä on Kymintie koko matkan.
Yksinomaissakko

Yksinomaissakko on vuoden 1734 laissa rangaistuksena ollut sakko, joka maksettiin vain yhdelle saajalle. Vanhassa Ruotsin ja Suomen oikeudessa tietyn rahamäärän menettämiseen tuomitsemisella oli paitsi rangaistuksen myös vahingonkorvauksen luonne. Tämä ilmeni siten, että asianomistaja eli rikoksen vuoksi välitöntä vahinkoa kärsinyt henkilö sai osan sakosta muun osan mennessä kuninkaalle ja kihlakunnalle. Suomessa vasta vuoden 1889 rikoslain voimaanpanoasetuksessa (39/1889, 6 ja 47 §) säädettiin, että sakko meni aina kokonaisuudessaan valtiolle. Rikoslaki tuli voimaan vuoden 1891 alussa.
Yksinomaissakosta säädettiin esimerkiksi maakaaren 16 luvun 7 pykälässä. Jos lampuoti karkasi pois tilaltaan vuokrakauden aikana ja asettui muualle asumaan, oli maanomistajalla oikeus turvautua käskynhaltijan (maaherran) apuun ja lampuotia sakotettiin laittomasta muuttamisesta kymmenen talarin sakolla, joka meni kokonaan maanomistajalle. Rakennuskaaren 24 luvun 1 pykälässä määrättiin samoin sakko yksinomaan maanomistajalle, jos lampuoti huolimattomuudellaan sytytti tilansa rakennuksen tuleen ja samalla paloi muidenkin rakennuksia. Sakon suuruus oli kaksi talaria kustakin palaneesta huoneesta ja lisäksi oli maksettava omaisuudellaan rakennusten arvo. Jos ei voinut vahinkoa ja sakkoa maksaa, oli korvattava työllään tai ruumiillaan sen mukaan mitä vahingon kärsinyt tahtoi. Rikoskaaren 32 luvun 1 pykälä sääti, että jos mielipuoli surmasi jonkun, sakotettiin niitä, joiden hoidettavana hän oli, 20 talarin sakolla, joka meni yksinään asianomistajalle.
Oikeudenkäymiskaaren 32 luku määräsi, että tavalliset sakot, joita ei ollut määrätty kenellekään erityisesti, menivät kolmijakoon. Kuningas (valtio) sai yhden osan, kaupunki tai kihlakunta toisen ja asianomistaja kolmannen osan. Jos asianomistaja ei ollut kanteen nostaja, meni hänen osansa kanteen nostajalle, kunhan tällä oli oikeus kanteen nostamiseen. Kihlakunnan sakko-osasta sai kihlakunnantuomari yhden kolmasosan, lautakunta toisen ja kihlakunta kolmannen osan. Raastuvanoikeudessa pormestari sai kaksinkertaisen osan raatimieheen verrattuna. Sakkorahojen jakoa muutettiin hieman useaan otteeseen vuosien varrella. Esimerkiksi kuninkaallinen kirje 16. marraskuuta 1785 määräsi, että hovioikeuden kanneviskaali sai puolet hovioikeudessa tuomituista yksinomaissakoista.
Xiongnut

Xiongnujen hallitseman alueen rajat 200-luvulla eaa.
Xiongnut (kiin.: 匈奴; pinyin: Xiōngnú, mong. Хүннү улс, ven. Ху́нну) oli nomadikansa, joka asui Pohjois-Kiinassa Ilin tasangoilta Mongolian maanviljelysalueille saakka ulottuvalla alueella. He asuivat pohjoisessa Kiinassa ainakin Qin- ja Han-dynastioiden aikana 221 eaa. – 220 jaa. Joidenkin tietojen mukaan heitä oli siellä vielä 300–430 jaa., jolloin Pohjois-Kiinassa hallitsivat barbaarikansat.
Xiongnut sotivat naapurikansojen, kuten Dingling- ja Yuezhi-heimon, kanssa. He hyökkäsivät myös Shaanxin alueelle.
Xiongnuilla oli valtakunta, jonka ensimmäinen johtaja oli Touman (noin 220–209 eaa.). Toinen merkittävä hallitsija oli nimeltään Modu (noin 209–174 eaa.).
Samoihin aikoihin Keltaisenjoen seudulla oli Ordoksen kulttuuri.
Jotkut tutkijat ovat 1700-luvulta asti esittäneet, että Eurooppaan 300-luvulla tyhjästä ilmestyneet hunnit olivat xiongnuja. Nykytutkijat eivät kuitenkaan pidä tätä teoriaa uskottavana todisteiden puutteen vuoksi.
Kieli

Xiongnujen joukossa oli useita kansoja ja kieliä, mutta mahdollisesti varsinainen xiongnujen kieli on ollut jenisiläissukuinen kieli. Esimerkkejä samanlaisuuksista on xiongun sana "sakdak" 'kenkä' ja ketin sana "saagdi" 'kenkä', sekä xiongun "kʷala" 'poika', arinin kielen "bikjal" 'poika' ja ketin "qalek" 'lapsenlapsi'. Kieli on ollut todennäköisesti läheistä sukua pumpokolille.
Aiheesta muualla

Wikimedia Commonsissa on kuvia tai muita tiedostoja aiheesta .
Barbarians. Spooskrus.tripod.com
Mongolia. Country studies
Yhtymä (liiketalous)

Yhtymä on useita yrityksiä käsittävä yrityskokonaisuus. Yhtymän yhtiöt ovat tulosvastuunsa puolesta itsenäisiä, mutta niiden eräät toiminnot ovat yhtymän koordinoimia ja sen päätöksenteon piirissä.
Yhtymän yhteisiä toimintoja voivat olla esimerkiksi rahoitus tai tutkimus.
Yhtiöiden keskinäisestä määräysvallasta riippuu, muodostuuko yhtymästä konserni.
Suomalaisia yhtymiä

Amer-yhtymä
Huhtamäki-yhtymä
HYY Yhtymä
Ilkka-Yhtymä
Isku-Yhtymä
Kansa-yhtymä
Polar-Yhtymä
SOK-yhtymä
TS-Yhtymä
VR-Yhtymä
X-23

| X-23 |
| --- | --- |

Luoja(t):  Craig Kyle
Kustantamo:  Marvel
Ensiesiintyminen:  Televisiosarja X-Men: Evolution
Henkilötiedot
Oikea nimi:  Laura Kinney
Status:  aktiivinen
Pituus:  153 cm
Paino:  50 kg ilman adamantium kynsiä  66 kg adamantium kynsien kanssa
Ryhmäsidokset:  Ryhmä-X
Voimat:  sisäänvedettävät kynnet adamantium kynnet  yli-inhimillinen kestävyys notkeus  nopeus  refleksit  nopea parantuminen
Suhteet
Sukulaiset:  Wolverine
X-23 (Laura Kinney) on Marvelin supersankari. X-23 on naispuolinen klooni Wolverinesta. Hahmon on luonnut Craig Kyle. X-23:n ensitapaaminen tapahtui animaatiosarjan X-Men: Evolution 41. jaksossa "X-23". X-23 suunniteltiin sieluttomaksi tappokoneeksi ja hänen kykynsä ovat kestävyys, nopeus/reaktioaika, nopea parantuminen ja adamantium-kynnet.
X-23 esiintyy kahdessa videopelissä, X-Men: The Official Game ja Marvel vs. Capcom 3: Fate of Two Worlds. X-Men-elokuvasarjaan sijoittuvassa elokuvassa Logan (2017) sekä Marvel Cinematic Universeen sijoittuvassa elokuvassa Deadpool & Wolverine (2024) X-23:sta esittää Dafne Keen.
Yhdystie 3358

Yhdystie 3358 on tie joka kulkee Virtain Vaskivedeltä saman kaupungin alueella sijaitsevalle Vaskuulle. Tien pituus on noin 11 kilometriä.
Tien osoitenimenä on Havangantie koko matkan. Ensimmäistä 200 metrin pituista asvaltoitua suoraa lukuun ottamatta tie on päällystämätöntä hiekkatietä koko matkan.
World Touring Car Championship -kausi 2005

FIA World Touring Car Championship -kausi 2005 oli WTCC-sarjan historian toinen kausi ja järjestyksessään ensimmäinen uudelleenkäynnistetyssä sarjassa vuonna 2005.
Säännöt

Kaudella ajettiin jokaisessa tapahtumassa kaksi lähtöä. Ensimmäisen lähdön järjestys ratkaistiin aika-ajossa ja toisessa lähdössä kahdeksan ensimmäistä oli ensimmäisen kilpailun mukaan käänteisessä järjestyksessä. Käytössä oli lisäpainot kilpailumenestyksen mukaan.
Kaudella käytetty pistejärjestelmä:
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. |
| Pisteet | 10 | 8 | 6 | 5 | 4 | 3 | 2 | 1 |
Kilpailukalenteri

| Nro | Aika | Rata |  |
| --- | --- | --- | --- |
| 1. | 10. huhtikuuta 2005 |  Monza |  |
| 2. | 1. toukokuuta 2005 |  Magny-Cours |  |
| 3. | 15. toukokuuta 2005 |  Silverstone |  |
| 4. | 29. toukokuuta 2005 |  Imola |  |
| 5. | 26. kesäkuuta 2005 |  Puebla |  |
| 6. | 30. heinäkuuta 2005 |  Spa-Francorchamps |  |
| 7. | 28. elokuuta 2005 |  Oschersleben |  |
| 8. | 18. syyskuuta 2005 |  Istanbul |  |
| 9. | 2. lokakuuta 2005 |  Valencia |  |
| 10. | 20. marraskuuta 2005 |  Macao |  |
Lähde:
Loppupisteet

| Sija | Kuljettaja | Auto | Pisteet |
| --- | --- | --- | --- |
| 1. |  Andy Priaulx | BMW 320i | 101 |
| 2. |  Dirk Müller | BMW 320i | 86 |
| 3. |  Fabrizio Giovanardi | Alfa Romeo 156 | 81 |
| 4. |  Augusto Farfus | Alfa Romeo 156 | 65 |
| 5. |  Jörg Müller | BMW 320i | 59 |
| 6. |  Rickard Rydell | Seat Toledo Cupra Seat Leon | 56 |
| 7. |  Gabriele Tarquini | Alfa Romeo 156 | 55 |
| 8. |  James Thompson | Alfa Romeo 156 | 53 |
| 9. |  Antonio García | BMW 320i | 51 |
| 10. |  Alex Zanardi | BMW 320i | 36 |
Lähde:
Xiomara Castro

| Xiomara Castro |
| --- | --- |

Hondurasin presidentti
 27. tammikuuta 2022 –  
Varapresidentti:  Salvador Nasralla
Edeltäjä:  Juan Orlando Hernández
Henkilötiedot
Syntynyt: 30. syyskuuta 1959 (ikä 65) Tegucigalpa, Honduras
Puoliso:  Manuel Zelaya
Tiedot
Puolue:  Libertad y Refundación 2011–
Iris Xiomara Castro Sarmiento (s. 30. syyskuuta 1959 Tegucigalpa, Honduras) on hondurasilainen poliitikko, joka valittiin marraskuussa 2021 ensimmäisenä naisena maan presidentiksi. Hänen puolisonsa Manuel Zelaya oli toiminut presidentinä 2006–2009.